สวัสดีค่ะอายุ18ปี มีเพศสัมพันธ์กับแฟนอาทิตย์ละ2-3ครั้ง เป็นคนที่อ้วนไวมากน้ำหนักขึ้นง่าย คือเมื่อเดือนมีนาประจำเดือนมา2อาทิตย์กว่า เดือนที่แล้วมาอาทิตย์กว่า พอมาเดือนนี้จะครบเดือนแล้วค่ะมาตั้งแต่ต้นเดือน มาปกติค่ะไม่ได้มาเยอะนะคะ แต่ปกติประจำเดือนมาไม่ตรงกันค่ะ บางเดือนก็ไม่มาบางเดือนมาน้อย บางเดือนมาเยอะค่ะแต่ไม่เคยมานานขนาดนี้ค่ะ กังวลมากๆไม่กล้าไปหาค่ะกลัว
สวัสดีค่ะ การมีประจำเดือนมานานกว่า 7 วัน ถือว่าเป็นประจำเดือนที่ผิดปกติ โดยอาจเกิดจาก1. การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น ดังนั้นหากมีเพศสัมพันธ์ จึงควรตรวจหาการตั้งครรภ์เป็นอันดับแรกค่ะ2. ความผิดปกติที่มดลูก เช่น มีเนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น มีภาวะที่มีถุงน้ำจำนวนมากในรังไข่(PCOS)4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากตรวจไม่พบการตั้งครรภ์ แต่ยังคงมีเลือดออกมาตลอด หรือมีปริมาณประจำเดือนมาก เช่น ต้องเปลี่ยนผ้าอนามัยทุก 2 ชั่วโมง หรือมีปสดท้องน้อยมาก แนะนำควรไปพบงสูติ-นรีแพทย์ เพื่อตรวจหาสาเหตุค่ะ ไม่ควรปล่อยทิ้งไว้ เพราะอาจทำให้เกิดภาวะโลหิตจางตามมาค่ะ